Spis č.: MK/C/2020/00022

### VÝZVA

na predkladanie ponúk pre zákazku s nízkou hodnotou na základe výnimky zo zákona v rámci postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 1/2019

1. **Identifikácia verejného obstarávateľa:**

Názov: **Mesto Košice**

IČO: 00691135

Štatutárny orgán: Ing. Jaroslav Polaček, primátor

Sídlo: Trieda SNP 48/A, 040 01 Košice

Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.

1. **Názov predmetu zákazky:**

Obstarávanie procesu ÚPN-Z Košice - Myslava, Zmeny a doplnky č. 11/2020

Zákazka je na: poskytnutie služby

1. **Stručnýopis predmetu zákazky:**

Oddelenie ÚHA obdŕžal od roku 2014 (posledné Zmeny a doplnky ÚPN-Z Myslava) cez 50 podnetov na zmenu funkčného využitia pozemkov, či podnetov na zmenu v regulácii územia. Z celkového počtu 57 podnetov bolo vyhodnotených kladne 44, prevažne umožňujúcich zhodnotenie súkromných pozemkov a určiť ich pre výstavbu rodinného domu (za konkrétnych podmienok). Lokality, ktoré boli vyhodnotené kladne nevyžadujú zmenu ÚPN-HSA Košice, nenesú vysoké nároky na navýšenie kapacít verejného dopravného a technického vybavenia.

Obstaranie návrhu zmien a doplnkov vychádzajúcich z podkladov objednávateľa a zohľadňujúcich normové požiadavky a platné právne predpisy SR, účasť na prerokovaní, vyhotovenie vyhodnotenia pripomienok, dohľad nad zapracovaním akceptovaných pripomienok, prerokovanie neakceptovaných pripomienok, dohľad nad prípravou čistopisu. Viac v prílohe č. 1 – Špecifikácia predmetu zákazky

1. **CPV Kód:**
2. 71400000-2 - Služby týkajúce sa vypracovania mestskej (územnej) zástavby (územné plánovanie) a architektonické služby
3. **Základné zmluvné podmienky:**
* Miesto poskytnutia služieb: Magistrát mesta Košice, Oddelenie Útvar hlavného architekta mesta Košice, Trieda SNP 48/A, 040 11 Košice
* Lehota na uskutočnenie predmetu zákazky: viď príloha č. 1
* Splatnosť faktúr: 30 dní
* Platobné podmienky: viď príloha č. 1
1. **Lehota na predkladanie ponúk** (vrátane skenovaných dokladov):

 **do 30.10.2020, do 10:00 hod.**

1. **Stanovenie ceny:**
* Do ceny je potrebné zapracovať aj cenu za dopravu na miestoposkytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.
1. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom jazyku. Ponuky zaslané po termíne na predkladanie ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými  dokladmi, ak sú požadované. Ponuka musí byť predložená na celý predmet zákazky.

1. **Podmienky účasti a doklady sú nasledovné:**

Podmienky účasti:

1. Uchádzač musí byť oprávnený poskytovať požadovanú službu,
2. Uchádzač musí preukázať, že má zabezpečenú osobu, ktorá je oprávnená poskytovať služby pre obstarávanie územnoplánovacích podkladov a územnoplánovacej dokumentácie v zmysle § 2a zákona č. 50/1976 Zb. v znení neskorších predpisov, alebo ekvivalent.
3. Uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
4. U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) zákona.

Na preukázanie splnenia podmienok účasti je potrebné predložiť tieto doklady:

1. Oprávnenie na poskytnutie služby, ktorý zodpovedá predmetu zákazky; uchádzač tento doklad predkladať nemusí, ak je zapísaný v Zozname hospodárskych subjektov vedenom Úradom pre verejné obstarávanie; ak uchádzač doklad nepredloží a nie je zapísaný v Zozname hospodárskych subjektov, verejný obstarávateľ overí jeho oprávnenie v Registri právnických osôb, podnikateľov a orgánov verejnej moci,
2. Doklad o odbornej spôsobilosti osoby (autorizácii) pre obstarávanie územnoplánovacích podkladov a územnoplánovacej dokumentácie,
3. Podpísané čestné vyhlásenie,
4. Uchádzač doklad o konflikte záujmov nepredkladá. V prípade vylúčenia uchádzača, dôkazné bremeno je na verejnom obstarávateľovi.
5. **Kritériá** na hodnotenie ponúk sú: Najnižšia cena.

Spôsob hodnotenia kritériaje nasledovný: Úspešným uchádzačom bude ten, kto splní podmienky účasti a požiadavky na predmet zákazky a zároveň bude mať najnižšiu celkovú cenu za celý predmet zákazky (vrátane DPH, ak je uchádzač platcom DPH).

1. **Prijatie ponuky:**

U úspešného uchádzača bude uplatnená objednávka.

1. Verejný obstarávateľ môže pred podpisom zmluvy alebo pred uplatnením objednávky požiadať úspešného uchádzača o predloženie originálu alebo overenej kópie požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu a nedokázal si tieto doklady sám dohľadať.

 Mgr. Marcel Čop

 Riaditeľ Magistrátu mesta Košice

*Prílohy:*

1. Špecifikácia predmetu zákazky, lehota dodania a platobné podmienky
2. Grafická príloha podnetov
3. Popis podnetov na zmenu ÚPN-Z